**JAVNI razpiS »PILOTNI PROJEKTI RAZVOJA IN UVEDBE INOVATIVNIH REŠITEV ZA OHRANJANJE ZAVZETOSTI, PRODUKTIVNOSTI IN UČINKOVITOSTI STAREJŠIH ZAPOSLENIH«**

**PARTNERSKI SPORAZUM – *VZOREC***

(Vzorec se lahko z ustreznimi podatki dopolni glede na potrebe posameznega partnerstva, vendar pa navedenega besedila ni dovoljeno spreminjati)

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[prijavitelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

in

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[prijavitelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

in

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[prijavitelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

(v nadaljevanju projektni partnerji)

sklenejo

**PARTNERSKI SPORAZUM št. .........**

**ZA IZVEDBO PROJEKTA ........ [NAZIV PROJEKTA]**

1. člen

(predmet sporazuma)

Projektni partnerji s tem partnerskim sporazumom (v nadaljevanju sporazum) ustanavljajo partnerstvo, s projektom **[NAZIV PROJEKTA]** (v nadaljevanju projekt), z namenom sodelovanja na javnem razpisu »Pilotni projekti razvoja in uvedbe inovativnih rešitev za ohranjanje zavzetosti, produktivnosti in učinkovitosti starejših zaposlenih« (v nadaljevanju JR Piloti 2018), ki ga izvaja Javni štipendijski, razvojni, invalidski in preživninski sklad Republike Slovenije (v nadaljevanju sklad) in je bil objavljen dne ..................

S tem sporazumom projektni partnerji poleg ustanovitve partnerstva uredijo tudi medsebojne pravice in obveznosti ter se dogovorijo o načinu delitve sredstev ustanovljenega partnerstva, ki jih v primeru uspešne izbire na javnem razpisu dodeli sklad, z namenom sofinanciranja projekta.

1. člen

(odgovornost projektnih partnerjev)

Projektni partnerji pooblastijo **[NAZIV PRIJAVITELJA (VODILNEGA PARTNERJA)],** da v imenu partnerstva predloži skupno prijavo na javni razpis in da nastopa kot prijavitelj. Prijavnica mora biti pravilno izpolnjena, žigosana in podpisana s strani vseh partnerjev, s čimer se strinjajo z razpisnimi pogoji in so seznanjeni s pogodbo o sofinanciranju, potrjujejo vse elemente izjave ter tudi pooblaščajo prijavitelja za podpis pogodbe o sofinanciranju projekta v imenu partnerstva.

Skupna prijava je sestavni del tega sporazuma.

Dogovorijo se, da je **[NAZIV PRIJAVITELJA (VODILNEGA PARTNERJA)]** vodilni partner in v imenu partnerstva prvi odgovoren za izvršitev obveznosti po tem sporazumu in pogodbi o sofinanciranju projekta v okviru JR Piloti 2018, ki jo bodo na podlagi javnega razpisa iz 1. člena tega sporazuma projektni partnerji sklenili s skladom.

Projektni partnerji se dogovorijo, da **[NAZIV PRIJAVITELJA (VODILNEGA PARTNERJA)]** kot vodilni partner odgovarja za vnos vseh potrebnih podatkov, pripravo vsebinskih poročil po mesecih in v obliki, ki jo bo predpisal sklad, oddajo poročila skupaj z vsakim ZzS ter odgovarja za pravilnost vnesenih podatkov.

Vodilni partner in ostali projektni partnerji so dolžni upoštevati vsa navodila sklada.

1. člen

(sestava in naloge)

Projektni partnerji se dogovorijo o delitvi izvedbe aktivnosti projekta s terminskim in finančnim načrtom po posameznih partnerjih in sicer na način, ki je zapisan v Prilogi 1 Prijavnica JR Piloti 2018.

1. člen

(seznanjenost z obveznostmi)

S podpisom tega sporazuma projektni partnerji potrjujejo, da so seznanjeni in se strinjajo z obveznostmi, ki izhajajo iz vzorca pogodbe o sofinanciranju projekta med skladom in projektnim partnerstvom, ki je del razpisne dokumentacije, javnega razpisa in ostalih delov razpisne dokumentacije ter se bodo po njih ravnali.

Projektni partnerji se zavezujejo, da bodo:

* obveznosti, ki jih prevzemajo s tem sporazumom, izpolnjevali v skladu z določili in sestavnimi deli tega sporazuma ter aktivnosti projekta izvedli strokovno in vestno,
* sodelovali pri izvedbi projekta na način in v obsegu, kot izhaja iz predhodnega člena in kot je dogovorjeno in opredeljeno v prijavi na javni razpis,
* pri porabi odobrenih sredstev ravnali skladno z načelom gospodarnosti, ekonomične porabe sredstev in učinkovitosti,
* sredstva, pridobljena po tem sporazumu, porabili namensko in izključno za izvajanje aktivnosti projekta, ki so predmet tega sporazuma;
* v skladu s 125. členom Uredbe 1303/2013/EU pred izvajanjem projekta določili ustrezno ločeno računovodsko kodo in vodili ločen računovodski sistem ali ustrezno knjigovodsko evidenco za izvajanje projekta;
* zagotavljali revizijsko sled in hrambo celotne originalne dokumentacije, vezane na projekt ter vpogled v navedeno dokumentacijo za potrebe bodočih preverjanj, skladno s pravili EU in nacionalno zakonodajo. V skladu s 140. členom Uredbe 1303/2013/EU bodo zagotovili dostopnost do vseh dokumentov o izdatkih projekta v obdobju treh let od 31. decembra po predložitvi obračunov (Evropski komisiji), ki vsebujejo končne izdatke končanega projekta. O natančnem datumu za hrambo dokumentacije, bo prijavitelj obveščen, pri čemer rok hrambe, v skladu s pravili pomoči po pravilu »de minimis« in državnih pomoči za usposabljanje, ne bo krajši od 10 let od datuma dodelitve pomoči;
* izvajali naloge informiranja in obveščanja javnosti v skladu s 115. in 116. členom Uredbe 1303/2013/EU in veljavnimi Navodili organa upravljanja na področju komuniciranja vsebin evropske kohezijske politike v programskem obdobju 2014–2020 (objavljena na spletni strani: <http://www.eu-skladi.si/sl/ekp/navodila>);
* za namen spremljanja in vrednotenja projekta, skladno s 27., 54., 96. in 125. členom Uredbe 1303/2013/EU ter 5. in 19. členom ter Prilogo I Uredbe 1304/2013/EU, morali spremljati in skladu zagotavljati podatke o doseganju ciljev in kazalnikov projekta;
* zagotovili varstvo osebnih podatkov udeležencev v skladu z določili zakona, ki ureja varstvo osebnih podatkov. Projektni partnerji se strinjajo, da lahko sklad za namene obdelave podatkov in analitične potrebe uporablja dokumentacijo, ki jo je pridobil vodilni partner;
* v primeru preverjanja na kraju samem omogočili vpogled v računalniške programe, listine, postopke v zvezi z izvajanjem projekta ter rezultate projekta. Projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili. Vodilni partner bo s strani nadzornih organov predhodno obveščen o izvedbi preverjanj na kraju samem, v izjemnih primerih se lahko opravi tudi nenajavljeno preverjanje na kraju samem;
* omogočili nadzor tudi zunanjim ocenjevalcem, v primeru, da jih bo posredniški organ ali organ upravljanja pooblastil za nadzor nad izvajanjem projekta ter doseženimi rezultati.

Projektni partnerji so seznanjeni z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju treh let od 31. decembra po predložitvi obračunov Evropski komisiji, ki vsebujejo končne izdatke končanega projekta, preverjajo upravičenost porabe sredstev po tej pogodbi.

V kolikor se bo pri kateremkoli nadzoru projekta izkazalo, da projekt ni v skladu z javnim razpisom ali pogodbo o sofinanciranju, lahko sklad od vseh projektnih partnerjev kot upravičencev zahteva vrnitev vseh prejetih sredstev skladno s pogodbo o sofinanciranju.

Projektni partnerji se strinjajo, da so kot projektni partnerji solidarno odgovorni za škodo in druge posledice, ki bi nastale zaradi nepravilnega ali nezakonitega izvajanja projekta po pogodbi o sofinanciranju.

Solidarna odgovornost velja tudi v primeru, če se pri kateremkoli projektnem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije.

1. člen

(upravičeni stroški)

Upravičeni stroški in izdatki projekta morajo biti skladni z razpisno dokumentacijo. Projektni partnerji so seznanjeni z dejstvom, da neupravičeni stroški in izdatki ne bodo sofinancirani, kakor tudi ne iz tega izhajajoče izgube sredstev projektnih partnerjev.

Upravičeni stroški so podrobno navedeni v 13. poglavju Razpisne dokumentacije JR Piloti 2018.

1. člen

(načela dobre prakse)

Da bi zagotovili tekoče izvajanje projekta, se projektni partnerji zavezujejo, da bodo delovali v skladu z naslednjimi načeli dobre partnerske prakse:

* vsi projektni partnerji morajo biti seznanjeni z razpisno dokumentacijo in razumeti svojo vlogo v projektu;
* prijavitelj s skladom podpiše pogodbo o sofinanciranju, vsi projektni partnerji pa morajo biti seznanjeni z njeno vsebino in razumeti svoje obveznosti;
* vsi projektni partnerji s podpisom partnerskega sporazuma pooblastijo vodilnega partnerja, da jih zastopa pri vseh opravilih s skladom, ki so povezana z izvedbo projekta;
* vodilni partner se mora redno posvetovati s projektnimi partnerji in jih izčrpno obveščati o poteku projekta;
* vodilni partner bo moral ustrezni del prejetih namenskih sredstev najkasneje v 3 delovnih dneh po dnevu, ko jih bo prejel, prenakazati drugim projektnim partnerjem v partnerstvu ter v roku 15 dni po prejemu sredstev s strani sklada, skladu posredovati dokazilo o prenakazilu. Višina sredstev bo določena v dokumentih zahtevka za izplačilo v sistemu e-MA, ki jih bo pred izplačilom sredstev vodilnemu partnerju potrdil sklad;
* vodilni partner in ostali projektni partnerji se medsebojno zavezujejo, da si bodo posredovali kopije vseh potrebnih poročil, ki jih vodilni partner posreduje skladu, kot to predvideva pogodba o sofinanciranju;
* predloge za spremembe projekta (npr. spremembe aktivnosti ipd.) morajo projektni partnerji pisno potrditi, preden jih vodilni partner predloži skladu. Če takšnega sporazuma ni mogoče doseči, mora vodilni partner navesti razloge za to, v kolikor spremembe predloži v odobritev skladu;
* *PO POTREBI USTREZNO DOPOLNITE IN DODAJTE DODATNE ZAHTEVE*

Projektni partnerji potrjujejo in jamčijo, da bodo sklad ob prijavi seznanili z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev sklada o sklenitvi pogodbe o sofinanciranju projekta ter da so vsi podatki, ki so jih in ki jih bodo posredovali vodilnemu partnerju oziroma skladu tekom izvajanja projekta v zvezi s tem sporazumom in pogodbo o sofinanciranju projekta resnični in popolni, v nasprotnem primeru se to šteje kot hujša kršitev tega sporazuma.

Projektni partnerji se strinjajo, da lahko sklad za namene javnega razpisa in izvajanja pogodbe o sofinanciranju projekta pridobiva podatke o projektnih partnerjih iz uradnih evidenc ter uporablja osebne podatke članov projektne skupine (zaposleni, za katere vsak posamezni partner uveljavlja upravičene stroške) za namene izvajanja projekta, za kar imajo projektni partnerji zagotovljeno njihovo soglasje v skladu z veljavno zakonodajo.

1. člen

(protikorupcijska klavzula)

Projektni partnerji se zavezujejo, da oni sami kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjen in veljaven sporazum ničen, če pa sporazum še ni veljaven, se šteje, da ni bil sklenjen.

1. člen

(aneks)

Vse morebitne dopolnitve in spremembe tega sporazuma projektni partnerji določijo z aneksom k temu sporazumu.

1. člen

(razreševanje sporov)

Projektni partnerji soglašajo, da se bodo medsebojno obveščali o vseh okoliščinah, pomembnih za uresničitev določil tega sporazuma. Nerešena vprašanja bodo reševali sporazumno. V primeru spora je pristojno sodišče v Ljubljani.

O obstoju sporov so projektni partnerji dolžni obvestiti sklad.

1. člen

(veljavnost sporazuma)

Sporazum začne veljati z dnem podpisa vseh projektnih partnerjev in velja do izteka vseh rokov, po katerih je možen nadzor nad pogodbo o sofinanciranju in izrekanje finančnih sankcij, ki so določene v njej.

Če bi bila katera izmed določb tega sporazuma neveljavna ali je ne bi bilo mogoče izpolniti, sporazum, v kolikor je to mogoče, ne preneha veljati v preostalih delih ter se projektni partnerji dogovorijo, da bodo v skladu z načeli vestnosti in poštenja tako določbo, v kolikor bo to mogoče, spremenili z aneksom k temu sporazumu.

Ta sporazum je sestavljen v …….. enakih izvodih, od katerih prejme vsak projektni partner …….. izvodov.

**Vodilni partner:**

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

**Ostali projektni partnerji:**

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

**Navodila za pripravo partnerskega sporazuma JR Piloti 2018**

* Vsebina partnerskega sporazuma mora biti skladna z zahtevami JR Piloti 2018 (vsebovati mora vse elemente, ki so zapisani v vzorcu partnerskega sporazuma).
* Določene člene partnerskega sporazuma, kjer je to določeno, lahko oblikujete sami. Po potrebi, za namen urejanja razmerij med projektnimi partnerji, lahko tudi dodate člene.